**הרצאת מפקד חיל האוויר, אלוף עמיקם נורקין – 3/7/2019**

ייחודו של חיל האוויר – אחראי על כל ההתקפה וההגנה במימד האווירי בישראל. בניגוד למדינות אחרות, אין אוויריה בחיל הים או ליבשה, וחיל האוויר אחראי גם להגנה.

בנוסף לכך חיל האוויר אחראי לכל השמיים במדינת ישראל, ומאשר מבחינה ביטחונית את כל הטיסות, לרבות הטיסות האזרחיות. התעופה במדינת ישראל הולכת וגדלה ותגדל עוד בעשרות אחוזים בשנים הקרובות, וחיל האוויר נדרש להתמודד עם זה. לעיתים לצורך אימוני חיל האוויר, נדרש להסיט את התעופה לנתב"ג, ואחד האתגרים הוא כיצד לשמר תעופה גם כשיש רקטות ופעילות אווירית מלחמתית.

נושא מרכזי שחייל האוויר מתמודד איתו הוא הרב זירתיות.

מבחינת סדר העדיפויות של ממשלת ישראל – המדיניות הישראלית בראש ובראשונה היא למנוע התבססות איראנית.

במקום השני – מניעת יכולות דיוק בלבנון.

ובמקום השני – המצב הביטחוני ברצועה.

כל זה מותח את חיל האוויר באופן משמעותי בין הגזרות. נשאלת השאלה למה להתכונן ומה לעשות קודם, באיזה תרחיש, איזה מודיעין לאסוף וכו'.

אתגר נוסף הוא הרב משימתיות – אין טייסת שעושה רק משימה אחת, כל היחידות הן רב משימתיות, כי אין משאבים להחזיק טייסות שעוסקות רק במשימה אחת. לכן צריך להיות כשירים לכל.

חיל האוויר שייך לקבוצה קטנה בעולם שקולטת את ה-f-35. נדרש להעביר למעשה את כל חיל האוויר לדור הבא, החל עוד משלב ההדרכה, המערך הטכני ועוד. בזכות זה ביקשו מאיתנו מדינות אירופה להצטרף לקהילת ה-f-35 האירופאית – מכאן שיש פה גם הישג מדיני, מה גם שחלק מהמפגשים האירופאים מתקיימים במדינת ישראל. ישראל גם יוצרת יכולת החזקה שהיא יותר עצמאית.

השאלה הנבחנת כל הזמן – היא האם חיל האוויר שומר על הרלוונטיות הנדרשת, האם הוא "מספק את הסחורה". במקומות שבהם הגיעו למסקנה שהתשובה לכך שלילית, חיל האוויר עושה מאמצים לשיפור.

לדוגמה – נושא התת קרקע. בצוק איתן חיל האוויר הבין שהוא לא מספיק מוכן להתמודדות עם זה, ועשה שינויים מפליגים, שהובילו לכך שהמצב השתנה באופן דרמטי. היום יודעים לתקוף בעומקים של כמה עשרות מטרים.

מדינת ישראל מחזיקה גם מערך ייחודי של הגנה אווירית, ששומר לאורך זמן על הישגים ביירוט.

חיל האוויר שומר לאורך זמן על דיוק בביצוע. בפברואר 2018 ניסו האיראנים בפעם הבאה לשגר מל"ט למדינת ישראל, וחיל האוויר הפיל אותו עם מסוק אפאצ'י, על מנת לשמור על אפשרות התיעוד. כמו כן פגע בקרון ששלט בו שעמד במרכז שדה התעופה.

אחרי השמדת הקרון נפל f-16 בגלל טעות בתכנון וגם טעות של הטייס. עם זאת מצליחים היום להגיע לעומק השטח בדיוק מאוד גבוה בגלל החיבור של המודיעין והביצוע.

פעולה אווירית בתווך האורבני – אחד מהדברים שמטרידים היום את מדינת ישראל נוגע לבלוני התבערה, ונשאלת השאלה האם נכון לפגוע בהם מהאוויר פגיעה ישירה. ההחלטה שהתקבלה היא לתקוף לידם ולא בפגיעה ישירה – לתקוף את המשגרים של הבלונים.

כמו כן חיל האוויר יודע לתקוף היום מבנה של כמה קומות שיש מסביבו שכונה שלמה, תוך שקודם לכן מפונה השכונה. המודיעין מתקשר לאזרחים ומזהיר מפני תקיפה, המל"טים מקיימים סגר מהאוויר בתא השטח, ואחרי שרואים שהאזרחים יצאו תוקפים. כמו כן פותחה שיטת תקיפה שמאפשרת לתקוף רק את הבניין הרלוונטי, והכל מתוך הבנה שתקיפה של אזרחים תצמצם את מרחב הלגיטימיות של מדינת ישראל.

הכח האווירי הוא גם כלי להשגת יעדים מדינתיים. פעולות טקטיות הן בעלות השפעה אסטרטגית, והזירה מעוצבת באמצעות הפעלת כוח.

השת"פ הבין לאומי הוא גשר ליציבות אזורית. חיל האוויר, שבמשך שנים פעל לבד, מרחיב כעת את שיתוף הפעולה שלו, והגדיר לעצמו יעדים בזירה הבין לאומית. הקשר עם חילות האוויר במדינות שלום הוא משמעותי (ירדן, קפריסין, יוון). בנוסף לכך קיים קשר עם מדינות אירופה. כך למשל לגרמניה יש טייסת בתל נוף ומקיימים ביחד תרגילים. כל זה מביא למקסום האפקטיביות המבצעית והלמידה המשותפת. זוהי פלטפורמה שהמדינה יכולה לצעוד עליה מבחינה מדינית ואסטרטגית.

קיימת הבנה שבתקופה הנוכחית חייבת להיות השקעה משמעותית באנשים ובכוח אדם. בעבר ההנחה היתה שההשקעה צריכה להיות בקבע הראשוני ובמפעילי הכטמ"מ. היום ההבנה היא שצריך להשקיע בכולם, החל מרמת המלש"ב ועד הפורשים. לכן נבנתה לפני שנה תכנית אסטרטגית ביחס לכלל האוכלוסיות בחיל האוויר. עם כל השינויים בדור הנוכחי, עדיין אנשים זקוקים לחניכה אנושית, והולכים אחרי דמויות שהם מעריכים ומהווים להם השראה. כמו כן חשוב לאנשים להרגיש שהם עושים משהו משמעותי.

לחיל האוויר יש גם כמה עשרות בתי ספר והוא עוסק בחינוך. אם הוא לא יעשה זאת לא יהיה מערך טכנולוגי בחיל, כי המדינה לא משקיעה בזה יותר.

מאפיינים של התקופה הנוכחית:

אם בעבר היה זמן להתכונן למלחמה – היום זה כבר לא קיים. המוכנות חייבת להיות גבוהה, והמעבר מ-0 ל-100 מהיר מאוד.

נקודה נוספת – הגיל הממוצע בצבא הולך ויורד, השירות מתקצר, וזה אומר שגם המיומנות יורדת. לכן צריך לחשוב – איך מורידים את הגיל הממוצע, כחלק ממודל השירות, אך מעלים את הידע והמיומנות. זה יכול להתקיים רק באמצעות השקעה בתכניות הדרכה מתקדמות – על מנת שבפחות זמן נגיע לרמת מיומנות גבוהה.

בניגוד לעבר – חיל האוויר צריך לפעול בשילוביות עם כוחות היבשה והמודיעין. החשיבה בצה"ל היא עדיין לא שילובית מספיק ונדרש להשתפר בכך.

סוגיית המשאבים – צריך לדעת להשתנות, לסגור מערכים שהם לא אפקטיביים ולדעת להתאים את עצמנו.